**PÁLYÁZATI FELHÍVÁS**

**egyházak, társadalmi és civil szervezetek részére**

Budapest Főváros XIII. Kerületi Önkormányzat Képviselő-testülete a 2024. évi költségvetésében jóváhagyott, az egyházak, a társadalmi és civil szervezetek (továbbiakban: Szervezetek) támogatására fordítható összeget pályázat útján kívánja odaítélni.

**Azok a Szervezetek vehetnek részt a pályázaton, amelyeknek:**

*a)* bejegyzett székhelyük a XIII. kerület közigazgatási területén van, vagy

*b)* bejegyzett országos vagy regionális szervezetük a XIII. kerület közigazgatási területén szervezeti egységgel rendelkezik,

*c)* és tevékenységüket kizárólag, vagy elsősorban a XIII. kerületi lakosság érdekében végzik.

**A Szervezet működéséhez és az alábbi tevékenységek végzéséhez kaphat támogatást:**

*a) egészségügyi prevenció, egészséges életmód elősegítése;*

*b) egészségügyi rehabilitáció;*

*c) szociális tevékenység, karitatív tevékenység (hátrányos helyzetűek segítése);*

*d) kulturális tevékenység, közművelődési, művészeti és sporttevékenység;*

*e) képzés, képességfejlesztés;*

*f) ismeretterjesztés;*

*g) nemzeti, etnikai kisebbségekkel kapcsolatos tevékenység;*

*h) természetvédelem, környezetvédelem;*

*i) gyermek- és ifjúságvédelem;*

*j) közrend, közbiztonság védelme;*

*k) önszerveződő közösségek alakulása, működése, amelyek tevékenységi köre segíti bizonyos önkormányzati feladatok átvállalását;*

*l) a szervezet által benyújtott pályázatok önrészének biztosításához.*

**A pénzügyi támogatás általános feltételei:**

*a) a pályázó legalább 2 éve folytat tevékenységet a XIII. kerületben;*

*b) a pályázónak nincs köztartozása;*

*c) a pályázó a korábban kapott támogatásokkal elszámolt;*

*d) nincs folyamatban a pályázóval szemben tartozás rendezésére, a szerveződés megszüntetésére irányuló, valamint törlés iránti eljárás;*

*e) a támogatott program résztvevőinek több, mint fele XIII. kerületi lakos;*

*f) a pályázó vállalja, hogy rendezvényein a Budapest Főváros XIII. Kerületi Önkormányzatot támogatóként tünteti fel.*

Nem nyújtható támogatás a pályázónak, ha azt üzleti-gazdasági tevékenységre kívánja felhasználni.

**A pályázathoz mellékelni kell:**

*a)* a pályázati adatlapot,

*b)* egyház esetében a nyilvántartásba vételt igazoló, illetve az egyház képviselőjét képviseletre jogosító okiratot,

*c)* egyéb pályázó esetében a létezésről és céljának megfelelő folyamatos működésről szóló nyilatkozatot,

*d)* a civil szervezet nyilatkozatát arra vonatkozóan, hogy a törvénynek megfelelően az éves beszámolóját és közhasznúság esetében a közhasznúsági mellékletet letétbe helyezte,

*e)* a 2007. évi CLXXXI. törvény szerinti összeférhetetlenségi Nyilatkozatot,

*f)* a 2007. évi CLXXXI. törvény szerinti Közzétételi kérelmet.

**A pályázat beérkezésének legkésőbbi időpontja:**

**2024. február 23. 14:00 óra**

**Beadási cím:** XIII. Kerületi Önkormányzat Polgármesteri Hivatal, 1139 Budapest XIII. kerület, Béke tér 1. „Civil pályázat” megjelöléssel.

A pályázati adatlapot elektronikus formában kiküldjük a kerületi civil szervezeteknek, valamint letölthető a [www.budapest13.hu](http://www.budapest13.hu) honlapról.

A pályázat elbírálásának határideje: 2024. március 31.

A nyertes pályázók névsorát a [www.budapest13.hu](http://www.budapest13.hu) honlapon tesszük közzé.

Budapest, 2024. január 24.

Szociális, Egészségügyi és Művelődési Bizottság

PÁLYÁZATI ADATLAP

a Budapest Főváros XIII. Kerületi Önkormányzattól igényelt támogatáshoz

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| A pályázó szervezet neve:........................................................................................................... | | | | | | | | | |
| A pályázó szervezet képviselője: ……………………………………………………………… | | | | | | | | | |
| Székhelye:.................................................................................................................................... | | | | | | | | | |
| Web elérhetősége:……………………………………………………………………..……….. | | | | | | | | | |
| Levelezési címe:.......................................................................................................................... | | | | | | | | | |
| E-mail címe:................................................................................................................................. | | | | | | | | | |
| Bírósági bejegyzés száma:........................................................................................................... | | | | | | | | | |
| Adószáma:................................................................................................................................... | | | | | | | | | |
| A pályázó szervezet pénzintézeti számlaszáma:.......................................................................... | | | | | | | | | |
| A szervezet kapcsolattartójának neve:......................................................................................... | | | | | | | | | |
| Telefon, fax:..................................................., mobiltelefon: ..................................................... | | | | | | | | | |
| Milyen jogcímen kapcsolódik a XIII. kerülethez?...................................................................... | | | | | | | | | |
| ..................................................................................................................................................... | | | | | | | | | |
| A szervezet tagja-e a XIII. Kerületi Civil Kerekasztalnak: IGEN NEM | | | | | | | | | |
| Korábban támogatott tevékenység folytatásához igényli-e az összeget? | | | | | | | IGEN | NEM | |
| A felhasználás célja:.................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| ..................................................................................................................................................... | | | | | | | | | |
| Kijelentem, hogy az önkormányzati nyilvántartásba vétel óta a szervezet adataiban változás nem történt, illetve a módosításokat 30 napon belül bejelentettem. | | | | | | | | | |
| A támogatott tevékenység összege:............................................................................................. | | | | | | | | | |
|  | ebből saját erő:........................................................................................................... | | | | | | | | |
|  | más pályázati, illetve egyéb forrás:........................................................................... | | | | | | | | |
|  |  | | igényelt összeg:....................................................................................... | | | | | |
| Egyéb megjegyzés: | | | | | | | | | |
|  | | | | | | | | | |
|  | | | | | | | | | |
|  | | | | | | | | | |
| Budapest, | | ................év | | ................................hó | | .............nap | | | |
| P. H. | | | | | ......................... | | | | |
|  | | | | | a pályázó aláírása | | | | |

**Tájékoztató a közpénzekből nyújtott támogatások átláthatóságával kapcsolatos szabályozásról**

A közpénzekből nyújtott támogatások átláthatóságával kapcsolatban 2 jogszabály van hatályban:

- a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

- a törvény végrehajtásáról szóló 67/2008. (III. 29.) Korm. rendelet.

A jogszabályok célja, hogy a közpénzekből – így az önkormányzat költségvetéséből – nyújtott támogatásokat nyilvánosságra kell hozni, illetve bizonyos kört kizárnak a támogatásból.

A pályázóknak pályázataik, egyedi támogatási igényeik benyújtásakor nyilatkozniuk kell arról: nem áll-e fenn olyan törvényben meghatározott körülmény, amely kizárja őket a közpénzből nyújtott támogatás lehetőségéből (összeférhetetlenség), vagy olyan körülmény, amelynek közzététele kötelező (érintettség). Érintettség esetében a pályázóknak közzétételi kérelmet kell benyújtaniuk.

Továbbá felhívjuk a **pályázók** figyelmét arra is, hogy a pályázat érvénytelen, ha a pályázó az összeférhetetlenségről, illetve az érintettségről nem nyilatkozik. Nem nyújtható támogatás annak a pályázónak, akinél az érintettség fennáll és arról nyilatkozott is, de annak közzétételét a törvényben meghatározottak szerint nem kezdeményezte.

**1. NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról**

A Pályázó neve:

A szervezet székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló **2007. évi CLXXXI. törvény (Knyt.)**

– **6. § (1) bekezdése szerinti összeférhetetlenség**

**1. nem áll fenn vagy**

**2. fennáll az …pont alapján**

**– 8. § (1) bekezdése szerinti érintettség**

**1. nem áll fenn vagy**

**2. fennáll az …pont alapján**

**Az összeférhetetlenség vagy az érintettség alapjául szolgáló körülmény leírása:**

………………………………………………………………………………………………………………………………………………………………………………………………………………………………………………………………………………………………………

**Kijelentem, hogy az összeférhetetlenség megszüntetésére az alábbiak szerint intézkedtem:**

………………………………………………………………………………………………………………………………………………………………………………………………………………………………………………………………………………………………………

**Kijelentem, hogy az érintettség közzétételét külön űrlap csatolásával kezdeményeztem.**

Kelt: Budapest, 20..

**Aláírás/Cégszerű aláírás**

**2. KÖZZÉTÉTELI KÉRELEM**

**a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségéről**

A Pályázó neve:

A szervezet székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kijelentem, hogy a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettség személyemmel, illetve a pályázóként megjelölt szervezettel szemben fennáll, mert

**A pályázóként megjelölt gazdasági társaság, alapítvány, társadalmi szervezet, egyház, vagy szakszervezet tekintetében az érintettség fennáll, mert**

* **vezető tisztségviselője**
* **az alapítvány kezelő szervének, szervezetének tagja, tisztségviselője,**
* **vagy társadalmi szervezet ügyintéző, vagy képviseleti szervének tagja**

**a pályázati eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója**

**Indokolás:**

Az érintettséget megalapozó személy társaságban betöltött pozíciója *(a pozíció beírandó):*

……………………………………………………………………………….………………….

A szervezet megnevezése, amellyel munkavégzésre irányuló jogviszonyban áll *(a szervezet neve, székhelye beírandó):*

.…………………………………………………………………………………………………..

Közjogi tisztség megjelölése (a *kívánt rész aláhúzandó):*

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

A közeli hozzátartozói kapcsolat megjelölése *(a kívánt rész aláhúzandó):*

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek az érintettségemet illetően. A nyilatkozatban szereplő adatok a valóságnak mindenben megfelelnek.

Kelt:

**Aláírás/Cégszerű aláírás**

**6. §** (1) Nem indulhat pályázóként, és nem részesülhet támogatásban

*a)* aki a pályázati eljárásban döntés-előkészítőként közreműködő vagy döntéshozó,

*b)* a kizárt közjogi tisztségviselő,

*c)* az *a)-b)* pont alá tartozó személy közeli hozzátartozója,

*d)* az *a)-c)* pontban megjelölt személy tulajdonában álló gazdasági társaság,

*e)* olyan gazdasági társaság, alapítvány, társadalmi szervezet, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az *a)-c)* pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, a társadalmi szervezet, az egyház vagy a szakszervezet ügyintéző vagy képviseleti szervének tagja,

*f)* az a társadalmi szervezet, egyház vagy szakszervezet, illetve ezek önálló jogi személyiséggel rendelkező azon szervezeti egysége,

*fa)* amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

*fb)* amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

*g)* akinek a részvételből való kizártságának tényét a 13. § alapján a honlapon közzétették.

(2) Az (1) bekezdés *e)* pontját nem kell alkalmazni a regionális fejlesztési tanács által törvény előírása alapján létrehozott társaságra, ha a támogatás célja a fejlesztési támogatások elosztása intézményrendszere működésének támogatása, továbbá olyan támogatás, amelynek előkészítésében, lebonyolításában a társaság nem vesz részt, illetve a támogatással kapcsolatos döntésre befolyással nem rendelkezik.

(3) A Nemzeti Civil Alapprogram tanácsa és kollégiumai által elbírált pályázatok tekintetében az (1) bekezdés *e)* pontja nem akadálya annak, hogy olyan társadalmi szervezet, alapítvány, illetve ezek önálló jogi személyiséggel rendelkező szervezeti egysége pályázzon, amelyben a pályázati eljárásban döntés-előkészítőként közreműködő vagy döntéshozó személy, vagy ennek közeli hozzátartozója vezető tisztségviselő, az alapítvány kezelő szervének, szervezetének tagja, tisztségviselője, a társadalmi szervezet ügyintéző vagy képviseleti szervének tagja.

(4) Ha a (3) bekezdés szerinti pályázatról a döntést a Nemzeti Civil Alapprogram kollégiuma hozná, a Tanács elnöke a pályázat elbírálására olyan kollégiumot jelöl ki, amely tekintetében nem áll fenn az (1) bekezdés *e)* pontja szerinti kizáró ok.

(5) Az (1) bekezdés *e)* pontja alkalmazásában nem minősül alapítványnak a külön törvény alapján létrehozott, a párt működését segítő tudományos, ismeretterjesztő, kutatási, oktatási tevékenységet végző alapítvány.

**8. §** (1) Ha a pályázó

*a)* a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,

*b)* nem kizárt közjogi tisztségviselő,

*c)* az *a)-b)* pont alá tartozó személy közeli hozzátartozója,

*d)* az *a)-c)* pontban megjelölt személy tulajdonában álló gazdasági társaság,

*e)* olyan gazdasági társaság, alapítvány, társadalmi szervezet, egyház vagy szakszervezet, amelyben az *a)-c)* pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy a társadalmi szervezet ügyintéző vagy képviseleti szervének tagja,

köteles kezdeményezni e körülménynek a honlapon történő közzétételét a pályázat benyújtásával egyidejűleg.

(2) Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő közzétételét.

(3) Ha a pályázó a közzétételt határidőben nem kezdeményezte, támogatásban nem részesülhet.